Landsretten stadfæstede byrettens dom, hvorved sagsøgte frifandtes for sagsøgers påstand om fælles forældremyndighed med den ændring, at landsretten optrappede det af byretten fastsatte samvær
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;
Forældreansvarslov prøvelse;

/

ØSTRE LANDSRET
DOM

afsagt den 14. marts 2023

Sagen er behandlet for lukkede døre.

Sag BS-5741/2023
(22. afdeling)

Mor 2
(advokat Rikke Solberg Bruun)

mod

Mor 1
(beskikket advokat Finn Roger Nielsen)

Familieretten på Bornholm har den 20. januar 2023 afsagt dom i 1. instans (sag
BS-44409/2021).

Landsdommerne Karen Hald, Alex Puggaard og Pia Hjort Mehlbye (kst.) har
deltaget i ankesagens afgørelse.

Påstande
Appellanten, Mor 2, har gentaget sin påstand for familieretten om frifindelse.

Indstævnte, Mor 1, har påstået dommen stadfæstet, dog således at den fastsatte
samværsordning forskydes i forhold til landsrettens dom.

Mor 1 har fri proces under anken.

Supplerende sagsfremstilling



/

2

Mor 2 har for landsretten fremlagt en samværsaftale med Person, der er Barns
biologiske far. Samværsaftalen, der er indgået efter afsigelsen af byrettens dom,
bestemmer blandt andet:

”Weekendsamvær
Hver den 1. lørdag i måneden, fra sidst på formiddagen til hen over af-
tensmad. Nærmere bestemt tidspunkt varierer pga transport til/fra
Bornholm. Samværet finder sted 2 lørdage hos Person i By 4, så 1 lørdag
på Bornholm.”

Der er ikke aftalt hverdagssamvær. I efterårsferie og påskeferie er der aftalt en
ekstra samværsdag på Sjælland henholdsvis på Bornholm, udover den første
lørdag i hver måned. I sommerferien er det aftalt, at der afholdes ”4 familiedage
på Bornholm, med Barns søskende.” Der er ikke derudover fastsat ferie-samvær,
og der er ikke indgået aftale om placering af sommerferie.

Desuden er der anført følgende i aftalen:

”Andet:
Som udgangspunkt følger Mor 2 Barn ved samvær på nuværende
tidspunkt. Dette pga Barns alder, afstand imellem adresser og fordi vi
alle har det rart med at mødes alle sammen.

…

Andre aftaler:
Vi forpligter os til som forældre fortsat at være nysgerrige og agile i vo-
res aftaler omkring Barn, og især til at være åbne for om der bliver behov
for mere samvær med alderen.”

Endelig er det aftalt, at forældreansvarslovens bestemmelser om erstatnings-
samvær ikke skal finde anvendelse.

Forklaringer
Parterne har afgivet supplerende forklaring.

Mor 2 har forklaret, at hun er blevet stor modstander af, at Barn skal have
samvær med Mor 1, fordi Barn har reageret negativt på samværene. Mor 2 er
utryg ved, at Mor 1 ikke giver Barn den fornødne om-sorg. Det er Mor 2s
oplevelse, at Barn har fået det bedre, efter at samværene med Mor 1 er stoppet.
Barn kan selvfølgelig mærke, at Mor 2 er imod. Hun har ikke udleveret Barn til
samvær i henhold til dommen. Mor 2 bad sin mor om at aflevere den første gang,
men det kunne moderen ikke, fordi Barn rea-gerede meget negativt. Den anden
gang, hvilket var i lørdags, var de alle syge. Det gav Mor 2 Mor 1 besked om.



/

3

Mor 2s oprindelige ønske var, at de skulle have en regnbuefamilie med tre for-
ældre. Barn ved, at Person er hendes far. Mor 2 genoptog kontakten til Person i
august 2020, og det har udviklet sig til, at de besøger Person og hans familie ca. 1
gang om måneden. Person er blevet gift og har fået en lillebror til Barn. I løbet af
2022 besøgte de Person og hans familie ca. 10 gange, og Person og hans familie
tog på sommerferie på Bornholm, hvor de var sammen. Når de besøger Person,
tager de ophold i hendes fars lejlighed i København. Andre gange tager de op-
hold hos hendes mormor i By 5.

Hun har den 1. februar 2023 formaliseret samværsaftalen med Person, fordi hun
ikke mener, at hun bliver hørt, når hun siger, at der ikke er grundlag for samvær
efter forældreansvarslovens § 20, stk. 2. Hun har ikke sendt samværsaf-talen med
Person til Familieretshuset, fordi det ikke er nødvendigt, når forældre-ne er enige.

Hun mener ikke, at det er korrekt, når Familieretshuset i oktober 2021 lagde til
grund, at Barn ikke havde samvær med Person. Der har været kontakt mellem
Barn og Person siden august 2020. Mor 2 har hele tiden sagt, at Person var en del
af Barns liv. Mor 2 forklarede også om det under byretssagen, selvom det ik-ke
fremgår af retsbogen. Hun har ikke reageret på, at det ikke fremgår af rets-bogen,
fordi det var ret åbenbart, at dommen skulle ankes.

Hun er bekendt med, at Person har flere donorbørn. Hun mener, at han har fem
donorbørn. Det har aldrig været hensigten, at Person blot skulle være donor i
forhold til deres familie.

Mor 1 har forklaret, at hun aldrig har overladt Barn til sig selv. Mor 1 bor ikke
sammen med en partner, og hun har heller aldrig haft en part-ner til stede, når hun
har haft samvær med Barn.

Det blev ikke nævnt under byretssagen, at Person havde samvær med Barn, og
det er heller ikke Mor 1s indtryk, at Barn har haft samvær med Person. Under
møderne med Familieretshuset har Mor 1 heller ikke fået det indtryk, at Barn
havde samvær med Person.

Det var Mor 2, der afbrød kontakten med Person. Mor 1 mener, at hun og Person
har to forskellige roller i forhold til Barn, og det har hun ikke problemer med. Det
har Mor 1 heller aldrig haft.

Der skulle have været to lørdagssamvær efter byrettens dom. Ved det første
samvær skrev Mor 2s mor sent om aftenen dagen før og meddelte, at Mor 2s mor
ikke ville udlevere Barn til Mor 1. Mor 2s mor skrev, at Barn var ked af det, og
Mor 2s mor mente ikke, at det var forsvarligt at udlevere Barn. Mor 1



/

4

kontaktede politiet, og hun responderede ikke på Mor 2s mors besked efter råd fra
politiet.

Ved det andet samvær fik hun en mail fra Mor 2 om, at de var syge. Mor 1 har
bedt om lægelig dokumentation, hvilket hun ikke har modtaget. Hun fik be-
skeden kort efter, at samværet skulle være startet. Hun var ikke på Bornholm på
daværende tidspunkt, fordi hun var klar over, at samværet var udskudt ind-til efter
landsrettens dom.

Det er i orden, at hun og Mor 2 ikke er gode venner. De skal blot kommunikere
sammen om deres fælles barn.

Mor 1 oplevede Mor 2 som psykisk voldelig, og derfor fraflyttede Mor 1 Born-
holm, da de gik fra hinanden. Hun var bange for Mor 2. Mor 1 har overvejet at
flytte tilbage til Bornholm, men det har Mor 2 frabedt sig. Mor 1 mener ikke, at
hun kan gøre nogen ting anderledes. Hun vil gerne stå på sin ret. Hun har be-holdt
sit efternavn, fordi hun gerne vil dele navn med sin datter. Hun vil fortsat ikke
oplyse sin adresse på grund af tilholdet. Hun bor i en treværelses-delelejlighed i
Storkøbenhavn.

Anbringender
Parterne har i det væsentlige gentaget deres anbringender for familieretten.

Mor 2 har supplerende gjort gældende, at Barn har samvær med sin biologiske
far, hvilket udelukker samvær med Mor 1 efter forældreansvarslovens § 20, stk.
2.

Mor 1 har bestridt, at samvær er udelukket efter forældre-ansvarslovens § 20, stk.
2.

Landsrettens begrundelse og resultat
I en situation som den foreliggende, hvor Mor 1 som social for-ælder ikke har
adopteret Barn inden samlivsophævelsen, og hvor barnets bio-logiske far er
kendt, vil samvær skulle fastsættes efter forældreansvarslovens § 20, stk. 2.

Af de grunde, der er anført af familieretten, tiltræder landsretten, at det vil være
bedst for Barn, at hun har samvær med Mor 1, jf. forældre-ansvarslovens § 4, jf. §
20, stk. 2, og at der ikke er grundlag for at fastsætte, at samværene skal være
overvåget.

Mor 2 har for landsretten gjort gældende, at der ikke kan fast-sættes samvær med
Mor 1 efter forældreansvarslovens § 20, stk.



/

5

2, fordi Barn har samvær med sin biologiske far. Bestemmelsen i § 20, stk. 2,
fastslår:

”Er der ikke eller kun i yderst begrænset omfang samvær med den for-
ælder, barnet ikke har bopæl hos, kan der efter anmodning fastsættes
samvær med barnets nærmeste pårørende, som det er knyttet til.”

Spørgsmålet er herefter, om forældreansvarslovens § 20, stk. 2, udelukker, at
Barn har samvær med Mor 1 som følge af et samvær med den biologiske far.

Den fremlagte aftale om samvær mellem Mor 2 og den biologi-ske far, er i det
væsentlige upræcist formuleret og efter sit indhold af meget be-grænset omfang.
Desuden har det aftalte samvær mere karakter af familiebe-søg, idet det er aftalt,
at Mor 2 sammen med Barn mødes med Barns biologiske far, ligesom samværet i
sommerferien angives som afholdel-se af familiedage på Bornholm.

Desuden fremstår den fremlagte samværsaftale konstrueret alene med henblik på
at udelukke samvær med Mor 1. Udover aftalens upræcise indhold har landsretten
herved lagt vægt på, at der ikke forud for ankesagen har foreligget oplysninger
om, at Barn havde samvær med sin biologiske far, og at aftalen om samvær først
er indgået efter afsigelsen af familierettens dom. Desuden er det indgået i
vurderingen, at Mor 2s vedholdende modstand mod samvær og øvrige adfærd,
herunder den negative påvirkning af Barn, har karakter af samværschikane.
Endelig må det efter de foreliggende oplysninger lægges til grund, at det i hvert
fald ikke oprindeligt var hensigten, at Barns biologiske far skulle være en aktiv
del af Barns liv.

På denne baggrund finder landsretten, at den fremlagte aftale om samvær ikke er
til hinder for, at Barn har samvær med Mor 1 efter forældre-ansvarslovens § 20,
stk. 2.

Landsretten stadfæster derfor familierettens dom således, at den fastsatte
samværsordning optrappes som nedenfor bestemt.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

THI KENDES FOR RET:



/

6

Familierettens dom stadfæstes således, at Barn, født den Dato 2017, har samvær
med Mor 1 som følger:

Til og med uge 20 i 2023:
Lørdag i ulige uger fra kl. 10.00 til kl. 16.00. Afhentning til samvær og afleve-
ring fra samvær finder sted på Store Torv i Rønne.

Fra og med uge 21 til og med uge 32 i 2023:
Weekend i ulige uger fra fredag kl. 14.00, hvor Mor 1 afhenter Barn i
færgeterminalen på Rønne Havn, til søndag kl. 16.00 hvor Mor 1 afleverer Barn
til Mor 2 i færgeterminalen i Ystad.

Fra og med uge 33 i 2023:
Løbende samvær:
Weekend i ulige uger fra fredag kl. 14.00, hvor Mor 1 afhenter Barn i
færgeterminalen på Rønne Havn, til søndag kl. 16.00 hvor Mor 1 afleverer Barn
til Mor 2 i færgeterminalen i Ystad.

Feriesamvær:
Vinterferie:
I ulige år i den bornholmske skolevinterferie fra fredag kl. 14.00 til søndag kl.
16.00 ni dage senere. Afhentning til samvær finder sted i færgeterminalen på
Rønne Havn. Aflevering fra samvær finder sted i færgeterminalen i Ystad.

Påskeferie:
I lige år fra fredag før Palmesøndag kl. 14.00 til 2. påskedag kl. 16.00. Afhent-
ning til samvær finder sted i færgeterminalen på Rønne Havn. Aflevering fra
samvær finder sted i færgeterminalen i Ystad.

Sommerferie:
I 2023:
Syv sammenhængende dage i Barns institutions/skoles sommerferie fra søn-dag
kl. 14.00 til søndag kl. 16.00 syv dage senere. Afhentning til samvær finder sted i
færgeterminalen på Rønne Havn. Aflevering fra samvær finder sted i
færgeterminalen i Ystad.

Fra 2024:
Hvert år hhv. syv sammenhængende dage samt fjorten sammenhængende dage i
Barns institutions/skoles sommerferie fra søndag kl. 14.00 til søndag kl. 16.00
hhv. syv dage senere og fjorten dage senere. Afhentning til samvær finder sted i
færgeterminalen på Rønne Havn. Aflevering fra samvær finder sted i færge-
terminalen i Ystad.

Sommerferiens placering:



/

7

I ulige år vælger Mor 1 sommerferiesamværets nærmere place-ring først, hvilket
skal meddeles Mor 2 skriftligt senest den l. marts samme år. Gives meddelelse
ikke inden for den anførte frist, overgår ret-ten til at vælge til Mor 2, som da skal
vælge sit valg af sommer-ferie, samværets placering inden den 1. april samme år.

I lige år vælger Mor 2 sommerferiens placering først, hvilket skal meddeles Mor
1 skriftligt senest den 1. marts samme år. Gi-ves meddelelse ikke inden for den
anførte frist, overgår retten til at vælge til Mor 1, som da skal meddele sit valg af
sommerferie, samværets placering inden den 1. april samme år.

Efterårsferie:
I lige år i skolernes efterårsferie fra fredag kl. 14.00 til søndag kl. 16.00 ni dage
senere. Afhentning til samvær finder sted i færgeterminalen på Rønne Havn.
Aflevering fra samvær finder sted i færgeterminalen i Ystad.

Jul og nytår:
I ulige år fra den 23. december kl. 14.00 til den 27. december kl. 16.00. Afhent-
ning til samvær finder sted i færgeterminalen på Rønne Havn. Aflevering fra
samvær finder sted i færgeterminalen i Ystad.

I lige år fra den 27. december kl. 14.00 til den 1. januar kl. 16.00. Afhentning til
samvær finder sted i færgeterminalen på Rønne Havn. Aflevering fra samvær
finder sted i færgeterminalen i Ystad.

Løse helligdage, pinse, Kristi Himmelfartsdag og Store Bededag: Falder
weekendsamværet i forbindelse med disse helligdage, udvides det lø-bende
samvær til også at omfatte helligdagen - for Kristi Himmelfartsferiens
vedkommende også med fredagen. Samværet begynder og slutter på samme
klokkeslæt som det løbende samvær. Afhentning til samvær finder sted i færge-
terminalen på Rønne Havn. Aflevering fra samvær finder sted i færgetermina-len
i Ystad.

Bortfald:
Det løbende samvær bortfalder helt, hvor samværet helt eller delvist ligger i Mor
2s ferie med Barn i skoleferierne.

Ingen af parterne betaler sagsomkostninger for landsretten til den anden part eller
til statskassen.



/